cyanic-selkie/wikianc huggingface dataset:
Drømmevandrere
Drømmevandrere er et navn på personer som kan stige inn og ut av Tel'Aran'Rhiod, som eksisterer i Robert Jordans fantasiserie Tidshjulet
Cockfosters undergrunnsstasjon
Cockfosters undergrunnsstasjon er en stasjon i Londons undergrunnsbane. Den er nordøstlig endestasjon på Piccadilly-linjen. Stasjonen betjener området Cockfosters som ligger i distriktet Barnet, men selve stasjonen ligger på andre siden av bydelsgrensen til Enfield. Stasjonen ligger omkring 14,5 km fra det sentrale London.
Jitex BK
Før Damallsvenskan
Laget ble dannet i 1971, og fikk navn etter den første sponsoren, Jitex varehus. Allerede fra tidlig av var Jitex i toppen av svensk kvinnefotball, og laget vant det andre offisielle seriemesterskapet i 1974. Jitex var blant de to beste, i stadig kamp med Öxabäck IF om seriemesterskapet. Ettersom Öxabäck kom fra tettstedet med samme navn i Mark kommune, rett sørvest for Mölndal, var i begynnelsen det svenske mesterskapet også et slags kretsmesterskap.
Jitex vant igjen i 1976 og deretter 1979. I 1981 vant Jitex til og med "The Double" gjennom å vinne den første offisielle svenske cupen. De vant cupen igjen i 1982, og The Double igjen i 1984. I 1987, den siste sesongen med delte serier, kom Jitex til finalen mot Öxabäck, og tapte knepent over to runder.
Gullalderen i Damallsvenskan (1988-1997)
Jitex kvalifiserte seg naturlig til Damallsvenskan, og fikk en andreplass i både serien og sluttspillet. I andre sesong vant Jitex for siste gang (per mars 2010) både serien og sluttspillet. Deretter endte laget på tredjeplass de to følgende sesongene, før det bøe en for dem skuffende femteplass i 1992-sesongen.
I 1993 fusjonerte Jitex med GAIS' kvinnelag under navnet Jitex/Jitex Göteborg 93 (forkortet Jitex/JG 93). Det umiddelbare resultatet var at Jitex ble med i gullkampen igjen, og Jitex/JG 93 tapte gullkampen med to poeng. Neste sesong ble dårligste plassering i klubbhistorien med en 7.-plass. Foran påfølgende sesong tapte laget syv spillere, og i et forsøk på å bedre rektrutteringen, ble reservelaget gjort om til et farmerlag, BK Jige. Jitex gjentok sjuendeplassen. I 1996-sesongen gikk det langt bedre. Laget tok en tredjeplass i serien, og så ut til å bevege seg mot gamle høyder. Laget ansatte gamletreneren Kaj Hansson, som trente laget til tre seriegull, 1981, 1984 og 1989. Det gikk imidlertid motsatt retning, da laget rykket ned i 1997.
Nedrykk og krangel (1998-2002)
Kaj Hanssons trenerkarriere ble problematisk, delvis fordi den sammenfalt med en nedgang i kvinnefotball i Göteborg. De svenske toppklubbene i fotball og ishockey la ned kvinnefotballsatsingene sine, og Öxabäck rykket ned fra Damallsvenskan i 1998. Laget ble oppløst sesongen etter. Jitex havnet i en hengemyr, der ting ikke fungerte særlig godt. Den økende misnøye blant spillerne mot treneren kulminerer i at de forlangte at han måtte gå i mai 2000. Den nye treneren får laget på rett vei (delvis med hjelp av Hanssons gode sesonginnledning), men mot slutten glapp serieseieren. Dermed gikk den nye treneren, og Jitex fikk en ny – Kaj Hansson.
Fram og tilbake (2003-)
Etter spillerflukten var Jitex sterkt redusert, men det lyktes laget å rykke opp til 1. divisjon, delvis på grunn av at spillere fra IK Mölndals nedlagte kvinnesatsing dro over til Jitex. I 2004 kom dermed Jitex tilbake til den nest øverste divisjonen, og sesongen etter rykket Jitex rett opp til Damallsvenskan 2006. For å markere skiftet, byttet Jitex DFF (førstelaget) og Jitex BK (rekruttlaget) navn. Jitex BK fikk imidlertid et kort opphold i Damallsvenskan, da de rykket ned igjen med en gang. Laget oppnådde to andreplasser i 1. divisjon södra (bare vinneren rykker opp) på rad, før de i 2009 vant. Jitex har dermed kvalifisert seg for tredje gang til Damallsvenskan.
Allison Baver
Allison Baver (født 11. august 1980 i Reading i Pennsylvania) er en amerikansk skøyteløper som deltok i de olympiske vinterleker 2002 i Salt Lake City, 2006 i Torino og 2010 i Vancouver.
Baver vant en olympisk bronsemedalje i kortbaneløp på skøyter under Vinter-OL i 2010 i Vancouver. Hun var med på det amerikanske stafettlaget som kom på tredjeplass på 3 000 meter stafett for damer bak Kina og Canada etter at Sør-Korea, som var først i mål, ble diskvalifisert. De andre på laget var Alyson Dudek, Lana Gehring og Katherine Reutter.
Adrien Théaux
Adrien Théaux (født 18. september 1984 i Tarbes) er en fransk alpinist. Han er spesialist i øvelsene utfor og Super-G.
I begynnelsen av karrieren kjørte han hovedsakelig slalåm og storslalåm, men i løpet av karrieren begynte han også å delta i fartsdisiplinene. Han fikk sin debut i verdenscupen i er storslalåmrenn i Kranjska Gora 28. februar 2004.
Han tok sine første verdenscuppoeng da han ble nummer 19 i superkombinasjonen i Val-d’Isère 11. desember 2005. Hans første seier kom i utforrennet i Lenzerheide 16. mars 2011.
Mesterskap
(per 30. desember 2008)
Verdensmesterskap
Junior-VM
Mellompassasjen
Mellompassasjen refererer seg til ruten for transport av slaver fra Afrika til Den nye verden, som en del av den atlantiske slavehandelen. Mellompassasjen var mellometappen i trekanthandelen, hvor skip seilte fra Europa til Afrika hvor varer ble byttet med slaver. Deretter ble slaver sendt til Amerika og Vestindia hvor de ble solgt i bytte mot varer beregnet på det europeiske markedet.
Glenn Slater
Glenn Slater (født 1968) er en amerikansk sangtekstforfatter. Han skriver for det meste tekster til musikalmusikk, og er særlig kjent for sitt samarbeide med Alan Menken.
Slater er utdannet ved Harvard University. Hans første teaterjobb var i 2001, og han jobbet første gang med Menken i 2004, for filmmusikken til Disney-filmen Q-gjengen og i 2006 for musikalversjonen av Sister Act.
I 2008 erstattet han den originale tekstforfatteren Howard Ashman, som døde i 1991, på musikaloppsetningen av Den lille havfruen. Denne jobben ble han nominert til en Tony Award for.
Slater skrev teksten og deler av handlingen til Love Never Dies, Andrew Lloyd Webber sin oppfølger til musikalen Operafantomet, som hadde premiere i 2010.
Han ble nominert til en Oscar for beste sang sammen med Menken for «I See the Light», fra filmen To på rømmen (2010).
Cape May County
Cape May County er et fylke i den amerikanske delstaten New Jersey. Det ligger i sørøst i staten og det grenser mot Atlantic County i nord og Cumberland County i nordvest.
Cape May Countys totale areal er 1,607 km² hvorav 946 km² er vann. Administrasjonssenteret ligger i Cape May Court House. Fylket ble grunnlgt i 1685 og i 2000 hadde fylket 102,326 innbyggere.
Para-EM i friidrett 2021 – 400 meter kvinner
400 meter for kvinner under Para-EM i friidrett 2021 i Bydgoszcz ble arrangert fra 1. til 5. juni 2021.
SAI KZ I
SAI KZ I var det første i en rekke av danskkonstruerte og danskbygde fly fra Kramme & Zeuthen, det senere Skandinavisk Aero Industri (SAI). SAI ble først etablert i august 1937, så KZ I er teknisk sett ikke et SAI-bygget fly.
Historie
Karl Gustav Zeuthen designet flyet, og i fellesskap bygde han og Viggo Kramme dette en-persons fly som fløy for første gang den 24. februar 1937 med registreringen OY-DYL. Under andre verdenskrig ble det ikke bygget flere maskiner av typen, og dette eneste eksemplar forsvant i løpet av krigen. Dets skjebne er aldri blitt oppklart.
I 1972 ble det satt igang bygging av en duplikat av KZ I av Gunnar Fjord Christensen, men han fikk aldri gjort prosjektet ferdig pga. sykdom, og i stedet ble flyet solgt til Danmarks Flymuseum i 1977. Her ble duplikaten gjort ferdig, og den 20. november 1988 kunne KZ I igjen sees i luften over Danmark, nå med registreringen OY-KZI. Denne kan stadig sees på flymuseet.
Friedrich Layriz
Friedrich Layriz (født 30. januar 1808 i Nemmersdorf som senere er blitt en del av Goldkronach i Tyskland, død 18. mars 1859 i Unterschwaningen) var en tysk luthersk prest og hymnolog.
Layriz hadde stor betydning for hymnologien gjennom sitt arbeid der han samlet og gjennoppdaget salmer skrevet før opplysningsteologien. Disse var i hovedsak glemt eller sterkt bearbeidet, noe som også gjalt deres polyrytmikk. I 1844 gav han ut den programmatiske Kern des deutschen Kirchenlieds von Luther bis Gellert som fikk stor påvirkning på salmebøkene i Bayern, Tyskland og i det tyskspråklige Nord-Amerika. Dette var ikke en historisk-kritisk utgave, men en bruksbok for menighetssang. Han gjorde også tilføyelser og endringer, slik som 3. og 4. vers på «Det hev ei rose sprunge». Hans tredje vers står i dag i Norsk salmebok 2013. Layriz forsket også på liturgikk.
Sexual Minorities Uganda
Sexual Minorities Uganda (SMUG) er en menneskerettighetsorganisasjon i Uganda som ble stiftet i 2004. SMUG er en paraplyorganisasjon for flere foreninger som har som formål å bedre de lesbiske, homofile, bifile og transpersoners rettigheter i Uganda. SMUG har arbeidet mot en forslått lov som åpner for dødsstraff for homoseksuelle. Det intense arbeidet til SMUG førte til at lovforslaget ble stoppet i parlamentet våren 2011. I løpet av høsten 2011 har parlamentet besluttet å fortsette behandlingen av loven. SMUG og deres direktør Frank Mugisha ble den 6. november 2011 tildelt Rafto-prisen.
Queimadas (Bahia)
Queimadas er en kommune i delstaten Bahia i nordøstregionen av Brasil.
Mike Riley
Michael Anthony Riley (født 17. desember 1964 i Rotherham, England) er en tidligere engelsk fotballdommer. Riley er nå sjef for Professional Game Match Officials Board. Det er Mike Riley som setter opp dommeroppsettet for Premier League.
Riley dømte EM i fotball 2004 (2 kamper).
I 2002 dømte han FA-cupfinalen mellom Arsenal og Chelsea FC, i 2004 var det Carling Cup-finalen mellom Bolton Wanderers og Middlesbrough FC og i 2005 var det play-off-finalen i The Championship mellom West Ham United og Preston North End.
Han har dømt flere landskamper både i EM, VM-kvalik og EM-kvalik. 24. mars 2007 dømte Riley dømme EM-kvalifiseringskampen mellom og  på Ullevaal Stadion.
Riley har dømt 23 kamper i Mesterligaen, syv kamper i UEFA-cupen, 39 kamper i FA-cupen og 283 kamper i Premier League.
Pär Torstensson
Pär «Pelle» Torstensson (født 24. mars 1977) er en svensk ishockey trener og tidligere ishockeyspiller. I 2018 ble han assistenttrener for Lillehammer IK i GET-ligaen, og året etter ble han klubbens hovedtrener fram til 2021.
Som ishockeyspiller spilte Torstensson for Solna SK, Linköping HC og Mjölby HC.
Al secco
Al secco (bare secco eller secco-maleri og ukorrekt fresco secco ) er en form for kalkmaleri. Det er italiensk for maling på tørr mur- eller stukkpuss i motsetning til freskomaleri som males på fuktig puss. Farge med bindemiddel blir malt på tørr kalkpuss og blir liggende som en hinne over kalkpussen. Al secco ble utført på en kalkpusset vegg som var gjennomfuktet med kalkvann dagen før den skulle males og igjen om morgenen før malingen begynte. Som bindemiddel brukes eggehvite, olje, lim eller gummi, kasein, lim eller egg. Like før underlaget har tørket helt opp blir de kalkbestandige pigmentene strøket på. Malinglaget binder seg til muren, men blir ikke fullstendig sugd opp og har en tendens til å flasse av. Teknikken gikk ut av bruk fordi den opprinnelig var avhengig av lesket kalk og derfor ikke passet til moderne puss. Frescomalerier som er malt på våt puss, kan i ettertid rettes ved å male al secco.
Al secco er betydelig enklere enn al fresco siden antall lag med puss kan minskes og vanligvis kan man nøye seg med ett. I romansk tid ble pussoverflaten som skulle dekoreres behandlet med stor omsorg og glattet på den samme måten som det ytterste laget ved al fresco-maling. Fra senromansk tid blir pussbehandlingen mer slurvete og senmiddelalderens malere nøyde seg med meget grove og ujevne overflater som ikke hadde fått noen spesiell behandling. Analyser som er foretatt av prøver fra danske romanske malerier tyder på at kalk var det vanlige bindemidlet og man antar at det samme ble gjort i andre nordiske land. De vanligste fargene var hvitt (for det meste ren kalk, kalciumhdroxid, og også blyhvitt), svart, gult (lysoker, brungul-gullbrun, antagelig mest en blyfarge), rødt (blymønje og i noen tilfelle cinnober), rødbrunt (flere ulike fargestoffer), blått (ultramarin, lapis lazuli, først og fremst som bakgrunnsfarge og i sengotisk tid en kopperfarge), grønt (irrgrønn kopperfarge) og også andre farger ble til tider brukt.
I oldtidens Hellas ble både al fresco og al secco brukt, men ingen av vegg- eller panelmaleriene som ble hyllet av klassiske skribenter er bevart. Kalkmalerier er den eldste kjente danske malerkunst og de tidligste er malt al secco, med vannfarve på hvittet bunn. Al secco var den vanligste teknikk for dekorasjon av vegg- og hvelvflater i middelalderen og frem til renessansen. Romanske veggmalerier er ofte en blanding, først freskomaleri og deretter al secco. Leonardo da Vinci brukte trolig oljetempera på tørr mur da han malte Nattverden og teknikken har senere ført til store skader på bildet. På 1700-tallet ble al secco-teknikken tatt opp av Giambattista Tiepolo, François Boucher og Jean-Honoré Fragonard. Også tempera, vokstempera, kasein, spritfresko og vannglass kan brukes på tørr mur og på 1800-tallet ble det eksperiementert med flere av disse teknikkene.
Hjalti í Jákupsstovu
Stein Hjalti í Jákupsstovu (født 24. november 1942) er en færøysk marinbiolog.
Han gikk reallinjen ved gymnaset i Tórshavn. Han er cand.real. i marinbiologi fra Universitetet i Bergen fra 1971 og spesialist på dyreplankton. Han var forsker ved Havforskningsinstituttet i Bergen 1970–1977, forsker ved Fiskirannsóknarstovan i Tórshavn 1977–1988 og direktør ved Fiskirannsóknarstovan/Havstovan 1988–2010.
Han har vært sentral i utviklingen av Færøyenes offentlige havbruksforskningsselskap Fiskaaling, der han var styreformann 1988–1995 og styrets nestformann 1995–2008. Han var formann i vitenskapsselskapet Føroya Fróðskaparfelag 1993–1997.
I 2009 ble Hjalti í Jákupsstovu kåret til årets leder innen offentlig sektor på Færøyene.
Han er sønn av Edith Lamhauge og adoptivsønn av fiskernes fagforeningsmann Jákup í Jákupsstovu. Hans biologiske far døde da han var spedbarn. Flere av hans slektninger har gjort seg bemerket innen kunst og vitenskap. Hjalti í Jákupsstovu giftet seg i 1962 med kontorist Elin Hentze. Deres sønn Sigurð í Jákupsstovu har vært universitetsrektor.
Call detail record
Call detail record (CDR), eller «samtalerecord», er en datarecord generert av en telefonsentral. Den inneholder informasjon om en telefonsamtale eller sms som har blitt formidlet gjennom sentralen. Samtalens eller smsens innhold gjengis ikke.
En CDR er et eksempel på trafikkdata.
VM i hagleskyting 1965
VM i hagleskyting 1965 (verdensmesterskapet i skyting) ble arrangert i Santiago i Chile i 1965.
Call detail record
Informasjon i en CDR
En CDR består av felter som beskriver en enkelt telefonsamtale eller ett enkelt samtaleforsøk. Eksempler på vanlige felter er:
Celle ID er navnet på en basestasjon. Mobilen må ha befunnet seg innenfor dekningsområdet til den basestasjon (mobilmast) som har vært brukt. Celle ID angir dermed et omtrentlig geografisk område, og kalles derfor ofte lokaliserings- eller lokasjonsdata.
Det nøyaktige oppsettet og innholdet for en CDR varierer mellom ulike produsenter av telefonsentraler.
Etterprosessering, bruk og lovregulering
Etter at en CDR er generert, transporteres den relativt snart ut av telenettet. Den blir så lagret i en ekstern database.
CDR-er har siden 1990-tallet blitt produsert og oppbevart med tanke på fakturering av kunder, både sluttbrukere og samtrafikkpartnere. Et annet formål har vært teknisk og økonomisk administrasjon av telenett og teletjenester. Norske myndigheter, spesielt Politiet, har hatt adgang til dataene etter nærmere regler.
Oppbevaring og sletting av CDR type trafikkdata er regulert av Ekomlovens §2-7 og §2-8. Denne lovteksten vil bli endret når datalagringsdirektivet trer i kraft i 2015. Mens det pr 2011 er sletteplikt for CDR-er som ikke trengs for fakturering, vil den nye lovteksten påby 6 måneders lagring med formål kriminalitetsbekjempelse.
CDR-er inneholder ingen informasjon om brukerens identitet (navn, adresse, fødselsnummer), kun telefonnummer. Sammenhengen brukeridentitet – telefonnummer er en type abonnements- eller brukerdata. Slike data oppbevares i datasystemer utenfor telenettet. For å finne de rette CDR-er til riktig abonnentfaktura, eller finne CDR-ene til en mistenkt person, må abonnements-/brukerdata sammenholdes med CDR-ene til det aktuelle telefonnummeret. Med datalagringsdirektivet blir det 6 måneders lagringsplikt også for slike brukerdata.
Samfunnsdebatt om kriminalitetsbekjempelse og personvern
En CDR oppbevarer ingen informasjon om kommunikasjonsinnhold, for eksempel innholdet i en sms. Imidlertid kan en CDR, og spesielt alle en persons CDR-er sett samlet over et lengre tidsrom, i noen tilfeller gi informasjon om hva kommunikasjonen handlet om.
CDR-er sammenholdt kan også gi informasjon om den enkeltes sosiale nettverk. Dette har vært brukt ved kriminalitetsbekjempelse. Politiet fant f. eks. frem til enkelte av NOKAS-ranerne ved å se på bl. a. CDR-ene til folk i ransmiljøet fra perioden forut for ranet. Informasjon om sosiale nettverk kan imidlertid være personvernsensitivt, og det kan gi mange uskyldige mistenkte. Det kan også være aktuelt ved spionasje.
Norsk politi bruker CDR-er i et stort antall saker, og beskriver god nytte av det. Effekten av mer omfattende CDR-lagring diskuteres, bl.a. i Tyskland. EU skal evaluere sine erfaringer i løpet av 2011.
Alyson Dudek
Alyson «Aly» Dudek (født 30. juli 1990 i Hales Corners i Wisconsin) er en amerikansk skøyteløper som deltok i de olympiske vinterleker i 2010 i Vancouver.
Dudek vant en olympisk bronsemedalje i kortbaneløp på skøyter i Vinter-OL i 2010 i Vancouver. Hun var med på det amerikanske stafettlaget som kom på tredjeplass på 3 000 meter stafett for kvinner, bak Kina og Canada etter at Sør-Korea, som var først i mål, ble diskvalifisert. De andre på laget var Allison Baver, Lana Gehring og Katherine Reutter.
Aemnestus
Aemnestus er en slekt av biller som tilhører familiegruppen bladbiller (Chrysomelidae).
Utseende
En liten (4 millimeter), avlangt oval, glatt bladbille, mørk med kobberaktig eller grønnlig metallglans. Hannen har forstørrede mandibler. Antennene er gulrøde, tynne og nesten så lange som kroppen. Pronotum er litt bredere enn dekkvingene, rundet. Dekkvingene e ensten jevnbrede med fine punktrader.
Levevis
Både larvene og de voksne (imago) er planteetere.
Utbredelse
Arten er bare kjent fra Assam.
Systematisk inndeling
Slektens systematiske plasseirng er uklar
Tronvik Fotballklubb
Tronvik Fotballklubb er en norsk fotballklubb fra Moss i Østfold. Laget har bare ett lag, det er seniorlaget som per 2012 holder til i 4. divisjon fotball for herrer.
Quijingue
Quijingue er en kommune i delstaten Bahia i nordøstregionen av Brasil.
Sengilej
Sengilej (russisk: Сенгиле́й) er en by i Uljanovsk oblast i Russland. Den ligger på høyre (vestre) bredd av Kujbysjev-reservoaret i elva Volga, rundt 50 km sørøst for Uljanovsk. Den ble grunnlagt i 1666 som en defensiv militær utpost mot angrep fra nomader. Det dannet seg etter hvert flere slobodaer rundt utposten, og på begynnelsen av 1700-tallet ble slobodaene Stanitsjnaja, Butyrskaja og Vybornaja slått sammen til landsbyen Pokrovskoje (russisk: Покро́вское). I 1780 fikk landsbyen innvilget byrettigheter, og navnet ble endret til Sengilej.
I 1925 mistet Sengilej sin bystatus og ble først regnet som landlig bosetning, men fikk senere samme år status som bymessig bosetning. Bystatus ble imidlertid innvilget på nytt igjen i 1943.
Demografi
Befolkningsutvikling: ! År || Folketall || Kilde
Giro d’Italia 1937
Giro d'Italia 1937 var den 25. utgaven av Giro d'Italia og foregikk fra 8. til 30. mai. Rittet bestod av 19 etapper (fire av dem var delt i halve etapper) og var totalt 3,840 km langt og gjennomsnittshastigheten var 31,365 km/t. Det ble vunnet av Gino Bartali (hans andre seier på rad).
Turfan
Turfan eller Turpan (forenklet kinesisk: 吐鲁番; tradisjonell kinesisk: 吐魯番; pinyin: Tǔlǔfān; uigurisk: تۇرپان; uigur-latin: Turpan) er et prefektur i Xinjiang i Folkerepublikken Kina. Turfan har et areal på 69 324 km² og ca. 570 000 innbyggere (2004).
Alf E. Jakobsen
Alf Einar Jakobsen (født 11. januar 1952 i Lenvik i Troms) er en norsk politiker (Ap). Han var ordfører i Hammerfest fra 1999 til 2019, avbrutt av tre år som fast møtende vararepresentant på Stortinget.
Turfan
Administrative enheter
Prefekturet Turpan har jurisdiksjon over ett byfylke (市 shì) og 2 fylker (县 xiàn).
Alf E. Jakobsen
Utdanning
Jakobsen har realskole, handelsskole, deleksamen gymnas som privatist, etatsopplæring i alkoholistomsorgen og studier i organisasjonsteori, administrasjon og ledelse, forvaltningsrett og helseøkonomi.
Turfan
Samferdsel
Kinas riksvei 312 løper gjennom området. Den fører fra Shanghai og ender på grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.
Derek Harold Richard Barton
Derek Harold Richard Barton (født 8. september 1918 i Gravesend, Kent, død 16. mars 1998 i College Station, Texas) var en britisk fysikalsk kjemiker og mottok nobelprisen i kjemi i 1969 sammen med nordmannen Odd Hassel.
Barton ble i 1972 utnevnt til Knight Bachelor og derved adlet. Han fikk da rett til å føre tiltaleformen sir foran sitt navn.
Sverige under Sommer-OL 1908
Sverige under Sommer-OL 1908. Sportsutøvere fra Sverige deltok i fjorten sporter under Sommer-OL 1908 i London. Sverige ble tredje beste nasjon med åtte gull-, seks sølv- og elleve bronsemedaljer.
Salem County
Salem County er et av 21 fylker i den amerikanske delstaten New Jersey. Det ligger i de sørvestlige delene av staten og det grenser mot Gloucester County i nordøst, Cumberland County i sørøst og mot delstaten Delaware i vest.
Salem Countys totale areal er 965 km² hvorav 90 km² er vann. I 2000 hadde fylket 64,285 innbyggere og 66,083 innbyggere i 2010. Administrasjonssenteret ligger i byen Salem. Fylket ble grunnlagt i 1694.
Loïc Mbe Soh
Loïc Mbe Soh (født 13. juni 2001) er en kamerunskfødt fransk fotballspiller som spiller for den engelske klubben Nottingham Forest FC.
Ekraveien stasjon
Ekraveien stasjon er siste stasjon i Oslo på Røabanen i bydel Vestre Aker, før banen krysser grensen til Bærum og Eiksmarka stasjon.
Miles O’Brien
Miles O'Brien III (født 9. juni 1959 i Detroit i Michigan) er en amerikansk pilot og nyhetsjournalist som har spesialisert seg på nyheter angående luftfart, romfart og teknologi.
Ekraveien stasjon
Stasjonen ble åpnet 22. desember 1948. Den er i nyere tid blitt bygget om til metrostandard og ble gjenåpnet 18. mai 1995. Sporene er et stykke fra hverandre på grunn av kurvene ved stasjonen som nærmest er i moderne slangeform.
Miles O’Brien
Hans far, en privat pilot, lærte sønnen å fly småfly i tidlig alder. Hans første flyturer ble gjennomført i småfly som Cessna og Piper, som ble leid av hans far. O'Briens familie har en lang historie innen amerikansk luftfart: Både hans fars og mors bestefedre var også utdannet piloter.
O'Brien hadde sin hovedbase som journalist i New York City, der han var ansatt i CNN som korrespondent innen teknologi og miljø. Det ble kunngjort 3. desember 2008 at O'Brien ville forlate CNN, sammen med seks andre produsenter.
Den 15. oktober 2009 hadde O'Brien en opptreden på Fox Business News der han dekket nyhetene når det gjaldt historien om en løpsk heliumballong i delstaten Colorado som angivelig skulle ha fanget barn inne i ballongen. Den 27. oktober 2009 offentliggjorde O'Brien at han hadde blitt medlem av NASA Advisory Council (NAC), som leder for en komité for utdanning og formidling.
2 (Vagabond-album)
2 er et musikkalbum med dansebandet Vagabond. Albumet ble utgitt den 9. mars 2012.
Longnan (Gansu)
Longnan (kinesisk: 陇南市, pinyin: Lǒngnán) er et byprefektur i den nordvestkinesiske provins Gansu. Longnan har et areal på 27 923 km² og ca. 2,68 millioner innbyggere (2004).
Administrative enheter
Byprefekturet Longnan har jurisdiksjon over ett distrikt (区 qū) og 8 fylker (县 xiàn).:
Rafael Jambeiro
Rafael Jambeiro er en kommune i delstaten Bahia i nordøstregionen av Brasil.
Atrophaneura
Atrophaneura er en slekt av sommerfugler i gruppen svalestjerter.
Utseende
Ganske store, mørkfargede svalestjerter. Forvingene er lange og nokså smale, og det er mørke (svarte) striper mellom vingeårene som fir hele vingen et stripete inntrykk. Bakvingen er forholdsvis liten og smal med bølgete ytterkant, hos noen arter er den trukket ut til en kort stjert.
Levevis
I likhet med mange andre svalestjerter lever larvene til denne slekten på planteslekten Aristolochia (holurtfamilien).
Utbredelse
Slekten er utbredt fra India i vest til Ny-Guinea og det nordlige Australia i sørøst og Ussuriland i nordøst. De fleste av artene lever i Indonesia og på Filippinene.
Systematisk inndeling
Slektskapsforholdene mellom svalestjertenes delgrupper og slekter er avklart i ulik grad. Derfor kan endringer skje.
Slekten Atrophaneura har hatt en del endringer når det gjelder hvilke arter som tilhører slekten. Flere av artene er flyttet inn fra andre slekter eller over i nye slekter. Alle artene blir noen ganger ført til slekten Parides. I denne oversikten er også tatt med arter som ofte blir plassert i slektene Pachliopta, Losaria og Byasa.
Føroya Fróðskaparfelag
Føroya Fróðskaparfelag (dansk: Færøernes Videnskabelige Selskab) er et vitenskapelig selskap på Færøyene. Det har som formål å fremme samarbeid mellom vitenskapsfolk på Færøyene, drive folkeopplysning og fremme færøysk som akademisk språk.
Selskapet ble stiftet 17. desember 1952 med det hovedmål å skape en institusjon for vitenskap og forskning på Færøyene, og fra starten har selskapet utgitt tidsskriftet Fróðskaparrit. Føroya Fróðskaparfelag initierte grunnleggelsen av Academia Færoensis i 1965. I 1990 fikk akademiet universitetsstatus og navnet Fróðskaparsetur Føroya. I 2006 grunnla universitetet og vitenskapsselskapet i fellesskap universitetsforlaget Fróðskap.
VM i hagleskyting 1967
VM i hagleskyting 1967 (verdensmesterskapet i skyting) ble arrangert i Bologna i Italia i 1967.
Mîm
Mîm var en dverg fra J.R.R. Tolkiens Midgard. Han var den siste av Lurvedvergene.
Mîm levde på Amon Rûdh i Beleriand med sine to sønner, Ibûn og Khîm. Der holdt han alle sine skatter skjult. I den tiden Túrin ferdedes sammen med de fredløse, ble Mîm og hans sønner sett mens de smuglet tunge sekker forbi de fredløse. Mens Mîm ble tatt til fange, ble det skutt piler på sønnene hans og Khîm ble drept. I gjengjeld for å beholde livet, måtte Mîm lede de fredløse til sine hemmelige haller i Amon Rûdh. Der viser det seg at Khîm har blitt drept av en pil, og Túrin tilbyr sin tjeneste til Mîm. Pga. dette tolererer Mîm de fredløse, og begynner til og med å like Túrin.
Da Beleg Cúthalion kommer til Amon Rûdh, blir Mîm veldig sint: han hater alver, og særlig Sindaene. Uansett blir han nødt til å tolerere dem i sin hall. Etter at Amon Rûdh blir forrådt til Morgoth, klarer Mîm å komme seg unna, men Ibûn blir drept av orker. Til slutt kommer Mîm fram til Nargothrond etter at Túrin hadde drept dragen Glaurung, og så tok Mîm skatten for seg selv.
Húrin Thallion, som hadde sett al som skjedde med Túrin gjennom Morgoths øyne, kom over Mîm i Nargothrond, og drepte ham, og gir han en stor del av ansvaret for Túrins skjebne. De siste ordene Mîm sa var en forbannelse over skatten han hadde tatt. Húrins folk tok med seg denne skatten fra Nargothrond til Doriath, og der ble gullet med på å forårsake Doriaths fall og Thingols død.
List of Middle-earth Dwarves Lista di Nani di Arda Nietige Dwergen Lista krasnoludów Śródziemia pt:Anexo:Lista de anões da Terra-média
Gullfoss
Gullfoss, også på islandsk kalt Gullfoss, er en fredet foss i den sørvestlige delen av Island, 120 km nordøst for Reykjavík. Fossen dannes av elva Hvítá og har en høyde på 32 meter, fordelt på to fall. Det øverste har et fall på 11 meter og det som er litt lenger nede har et fall på 21 meter. Nedenfor fossen er juvet over 70 meter dypt. Gullfoss er en av de flotteste fossene på Island og en betydelig turistattraksjon.
Rosie the Riveter
Rosie the Riveter var en populær betegnelse i USA på de seks millioner kvinner som arbeidet i rustningsindustrien under andre verdenskrig. Kvinnene fylte plassene til de mennene som var sendt til tjeneste ved fronten i Europa og Asia. Rosie the Riveter er nå et feministikon i USA og blir sett som et tidlig varsel om kvinners voksende betydning i samfunnslivet. Slagordet ble brukt i tidsskrift, på plakater og i propagandafilmer.
Rosie the Riveter ble til en sang i 1942, samme år som «We Can Do It!»-bildet kom. Det var imidlertid ikke av en såkalt riveter, en som slår inn nagler, men et symbol på at kvinner kan stille opp for landet sitt i krig. Bildet var ikke spesielt masseprodusert under krigen, og eksisterte stort sett bare i Westinghouse Electric & Manufacturing Company. I 1943 at det første masseproduserte bildet av en kvinne som faktisk var en naglepistoloperatør (riveter). Det var en poster med navnet «Rosie the Riveter» laget av Norman Rockwell for Saturday Evening Post den 29. mai 1943. På denne posteren tråkker Rosie på en utgave av «Mein Kampf».
På 1980-tallet lette feminister etter gamle postere som kunne brukes. Rockwells poster var fortsatt dekket av åndsverkslovene, mens «We Can Do It» ikke var det. Sistnevnte var også noe mer glamourøs enn førstnevnte. Deremd ble Westinghouse-posteren brukt som et symbol på feminisme. På grunn av at Rosie the Riveter var et så kjent begrep, ble navnet feilaktig tillagt «We Can Do It!», selv om dette bare var en poster som hang opp i noen uker i en håndfull fabrikker.
Catalogue raisonné
Catalogue raisonné er et dokument som på en nesten fullstendig måte beskriver en kunstners verker. En slik katalog blir oftest gitt ut til store kunstneres jubileums- eller retrospektivutstillinger, og sjelden ellers.
Uttrykket er fransk og betyr resonnert katalog i betydningen gjennomtenkt, rasjonell. Uttrykket brukes mest i forbindelse med bildende kunstnere, men kan dekke andre kunstarter. Skrivemåten er ikke endret ved inntak i engelsk språk, hvor en ellers kunne brukt catalog.
Kataloger er sjelden så omfattende, men kan ta grundig for seg en periode eller bare bestemte typer arbeider, eksempelvis malerier, tegninger eller skulpturer (keramiske arbeider dersom det forekommer)
En gjennomarbeidet Catalogue raisonné kan regnes som primærkilde om en kunstners arbeider fram til redigeringen er avsluttet. Noen kunstnere lager selv sine egne – men har lite styring og oversikt på hvor verkene vandrer etter at de er solgt.
Enkelte eiere av kunstverk ønsker ikke at deres anskaffelser skal være for lette å kopiere, slik at deres eiendom kun kan presenteres i svart-hvitt eller med lav oppløsning. Selv med slike forbehold, er en catalogue raisonné dyr å fremstille og vanligvis for et begrenset marked.
Zbigniew Zakrzewski
Zbigniew Zakrzewski (født 26. januar 1981 i Poznań i Polen) er en polsk fotballspiller som for øyeblikket spiller som angriper for den sveitsiske klubben FC Thun.
Zakrzewski fikk sin debut som profesjonell i polske Lech Poznań, da de spilte i den nest høyeste divisjonen i polsk fotball, i sesongene 2000/2001 og 2001/2002. Neste sesong byttet Zakrzewski klubb til Obra Kościan der han spilte fram til våren 2002. Siden spilte han for Warta Poznań og etter det i Aluminium Konin i 2002/2003. I 2003 vendte han hjem til Lech Poznań og i 2004 vant de den polske cupen og polske supercupen. Zakrzewski spilte tilsammen 96 matcher for Lech Poznań og scoret 27 mål i Orange Ekstraklasa. Han skulle så til den sveitsiske ligaen og i juni 2007 skrev han under for FC Sion, men han ble lånt bort til FC Thun rett etter årsskiftet.
Frudalstunnelen
Frudalstunnelen er en veitunnel på riksvei 5 i Sogndal kommune i Vestland. Tunnelen går mellom Frudalen og Berge. Den er 6,758 meter lang, og ble åpnet 29. oktober 1994. Frudalstunnelen er en del av veiforbindelsen mellom Sogndal og Fjærland.
Det er ikke tillatt for fotgjengere og syklister å ferdes i Frudalstunnelen.
Mikael Kvarnström
Mikael Kvarnström (født 25. april 1976 i Karlstad) er en svensk ishockeytrener og tidligere ishockeyspiller. I 2020 ble han trener for Narvik Hockey i GET-ligaen, har også vært hovedtrenert for Lillehammer IK og assistenttrener i Sparta og i sveitsiske HC La Chaux-de-Fonds.
Lana Gehring
Lana Gehring (født 21. august 1990 i Chicago i Illinois) er en amerikansk skøyteløper som deltok i de olympiske vinterleker i 2010 i Vancouver.
Gehring vant en olympisk bronsemedalje i kortbaneløp på skøyter under Vinter-OL i 2010 i Vancouver. Hun var med på det amerikanske stafettlaget som kom på tredjeplass på 3 000 meter stafett for damer, bak Kina og Canada etter at Sør-Korea, som var først i mål, ble diskvalifisert. De andre på laget var Allison Baver, Alyson Dudek og Katherine Reutter.
Eiksmarka stasjon
Eiksmarka stasjon er første stasjon i Bærum på Røabanen. Daglig trafikkeres den av Linje 2.
Unclouded
Unclouded er et musikkalbum med Silje Nergaard. Albumet ble utgitt den 9. mars 2012. Med på albumet er gitaristene Håvar Bendiksen og Hallgrim Bratberg og gjestene er John Scofield og Knut Reiersrud.
Eiksmarka stasjon
Tidligere var første stoppested på Grini i Bærum, men denne ble nedlagt i forbindelse med ombygging til metrostandard. Denne stasjonen ble bygget og åpnet med sin nåværende form 18. mai 1995.
Stasjonen ble opprinnelige åpnet 3. desember 1951 og den gang som forstadsbane.
Liste over land etter HDI (2013)
thumb|right|400px|Verdenskart som viser HDI (basert på data fra 2013, publisert 14. mars 2013) [[Fil:2013 UN Human Development Report Quartiles.svg|400px|thumb|Verdenskart etter kategori. Dette er en liste over [[Liste over stater|land etter HDI, som beskrevet i FNs Development Programme Report 2013. Årets rapport har tittelen «Sør reiser seg – menneskelig framgang i en mangfoldig verden».
HDI er en engelskspråklig forkortelse for Human Development Index (norsk: Måleskala for menneskelig utvikling). HDI brukes på samme måte som bruttonasjonalprodukt (BNP) for å måle velstand i land. Mens BNP kun måler økonomiske kilder, sies HDI å gi et mer komplett bilde, da det inkluderer fattigdom, lese- og skrivekyndighet, utdanning, forventet levealder, fødselstall og andre faktorer.
HDI ble utviklet av den pakistanske økonomen Mahbub ul Haq (1934–1998), og har siden 1990 blitt brukt i FNs årlige rapport Human Development Report. HDI angis på en skala fra 0 til 1, hvor 1 er best.
Tidligere førsteplasser
Disse landene har ligget øverst på listen de årene indeksen har blitt oppdatert.
Ronny Alte
Ronny Eugen Alte (født 22. april 1974) er en norsk politisk, islamkritisk aktivist.
Virksomhet og bakgrunn
Ronny Alte var fra sommeren 2011 talsperson for og med i ledelsen av den islamkritiske protestgruppa Norsk forsvarsallianse (Norwegian Defence League, NDL). Han ble seinere betegnet som leder, blant annet da han i september 2011 forsøkte å delta i en demonstrasjon i London arrangert av English Defence League (EDL), men ble stoppet av britisk politi.
Ronny Alte ble i april 2012 innkalt som vitne av forsvarerne i terrorrettssaken mot Anders Behring Breivik. NDL har hevdet at Behring Breivik var medlem under kallenavnet «Sigurd Jorsalfar» fram til februar 2011. I avhør skal Breivik imidlertid selv ha benektet dette og innrømmet ikke å ha hatt 600 EDL-venner på facebook, selv om dette fremgikk av hans manifest. Ronny Alte trakk seg imidlertid fra lederstillingen og organisasjonen før vitneforklaringen i Breivik-saken fordi ledergruppas administrator angivelig ikke ga ham lov til å ta avstand fra terrorhandlingene til Behring Breivik.
Ronny Alte var en tid i 2015 også sentral i Pegida-bevegelsen i Norge. Ronny Alte vant i mai 2015 frem i saken hvor han klaget NRK inn for PFU etter de omtalte han som høyreekstrem. Han mener selv han er høyrepopulist. PFU mente at NRK hadde dekning for denne påstanden, men refset NRK for ikke å ga gitt Alte muligheten til samtidig tilsvar i forbindelse med artikkelen som ble publisert hos NRK Østfold.
I 2015 ble Alte dømt for ha spredt ærekrenkende påstander via sitt nettsted. Alte anket dommen, men anken ble avvist.
I februar 2016 opptrådte Alte som nasjonal talsmann for Odins soldater,  og han er også opptrådt som dens leder. Gruppen er en innvandringskritisk borgerforening som oppstod i Finland og omtales som en høyreekstrem selvjustisgruppe.
Alte er bosatt i Stokke kommune i Vestfold. Han var tidligere lærer ved Færder videregående skole.
Bunnlinje
I overført betydning kan ordet bunnlinje brukes om «det viktige, det som det til sist handler om».
Det internasjonale atomenergibyrået
Det internasjonale atomenergibyrået (IAEA) (Engelsk: International Atomic Energy Agency) er en internasjonal organisasjon opprettet 29. juli 1957 for å fremme fredelig utnyttelse av atomenergi og hindre tilsvarende bruk i militære formål. Organisasjonen har 139 medlemsstater og hovedkvarter i Wien i Østerrike. IAEA er en autonom internasjonal organisasjon under FNs vinger.
IAEA har hatt høyprofilerte roller i å overvåke overholdelsen av internasjonale avtaler og resolusjoner, i den siste tiden særlig i Irak, Nord-Korea og Iran. Fra Nord-Korea er inspektørene deres blitt utvist. De har så langt ikke lyktes i striden rundt atomforskningen i Iran, der det er de tre store EU-landene som har ført forhandlingene.
IAEA har gjentatte ganger advart mot farene for at terrorister tar i bruk kjernefysiske våpen.
Nobels fredspris 2005
IAEA ble tildelt Nobels fredspris for 2005 sammen med sin generaldirektør egypteren Mohamed ElBaradei. Den Norske Nobelkomite gav som begrunnelse «deres arbeid for å hindre at kjernefysisk energi blir brukt til militære formål». IAEA har konsentrert seg om kampen for å redusere kjernevåpen med sikte på å avskaffe disse våpnene. At lite er oppnådd på dette feltet gjør arbeidet enda viktigere. Internasjonalt samarbeid på dette feltet er avgjørende for en god og stabil verden, sa Nobelkomitéens formann, professor Ole Danbolt Mjøs, ved offentliggjøringen av pristildelingen 7. oktober.
Organisasjon
Organisasjonen hadde fra starten 56 medlemsstater (inkl. alle de skandinaviske). Nyeste medlem er Tsjad (2005).
Generalkonferansen holdes hvert år i september, og der velges for ett år medlemmene av styret (Board of Governors) etter en nøkkel som bl a prioriterer ledende stater med henblikk på forskning og produksjon og også tar sikte på utjevnet representasjon av verdens geografiske regioner. For perioden 2005-2006 er følgende 35 stater i styret: Algerie, Argentina, Australia, Brasil, Hviterussland, Belgia, Canada, Kina, Colombia, Cuba, Ecuador, Egypt, Frankrike, Tyskland, Ghana, Hellas, India, Indonesia, Japan, Sør-Korea, Libya, Norge, Portugal, Russland, Singapore, Slovakia, Slovenia, Sør-Afrika, Sri Lanka, Sverige, Syria, Storbritannia, USA, Venezuela og Jemen.
Styret møtes fem ganger i året (inkl. to ganger i september – før og etter generalkonferansen).
IAEA har 2200 ansatte fra 90 land.
Remanso
Remanso er en kommune i delstaten Bahia i nordøstregionen av Brasil.
Zanzibars herrelandslag i fotball
Zanzibars herrelandslag i fotball er det nasjonale fotballandslaget til Zanzibar, en øygruppe og autonom del av Tanzania i Øst-Afrika. Landslaget administreres av det nasjonale fotballforbundet Zanzibar Football Association (ZFA), som ble opprettet i 1926, og ble en del av CAF i 2004. Laget er, i motsetning til, ikke medlem av FIFA og har derfor aldri kvalifisert seg til et VM-sluttspill, og har heller ikke deltatt i Afrikamesterskapet.
Elementa
Elementa er et musikkalbum med Batteri. Albumet ble utgitt den 25. februar 2012.
Zanzibars herrelandslag i fotball
Historie
Zanzibar har heller ikke deltatt i et Afrikamesterskap, men deltok i kvalifiseringen til mesterskapet i 1962, som var i forkant av unionen mellom Zanzibar og Tanganyika i 1964.
Kondwiramur
Kondwiramur (også Condwiramur eller Condwiramurs) er en person i sagnet om Parsifal. Hun blir Parsifals hustru og etterfølger Repanse de Schoye som gralsvokter. Navnet kommer av fransk conduire amour, «hun som fører til kjærlighet». Navnet viser kanskje mer til kjærligheten til Gud enn til kjærligheten mellom mann og kvinne.
Det var Wolfram von Eschenbach som første gang brukte navnet Kondwiramur om Parsifals hustru. I eldre verker ble hun kalt Blanchefleur, «den hvite blomsten». I Wolfram von Eschenbachs versjon er historien ellers den samme.
Negevørkenen
Negev (hebraisk נֶגֶב, arabisk: النقب, an-Naqab) er ørkenregionen i Sør-Israel. Negev utgjør mesteparten av Israels Sørdistrikt. Ordet Negev betyr «sør» på hebraisk, mens Nigev betyr «tørr».
Geografi
Negevørkenen dekker over 13 000 km², eller 66 % av Israel. Den utgjør en omvendt trekant hvor vestsiden er ørkenen på Sinaihalvøya og østsiden er Arabahdalen.
Negevørkenen har mange interessante kulturelle og geologiske særtrekk. Blant de siste er tre enorme kraterlignende erosjonsringer, eller machteshim, som er enestående for regionen: Ramonkrateret, ha-Machtesh ha-Gadol («Store Machtesh»), og ha-Machtesh ha-Katan («Lille Machtesh»).
Negevørkenen kan deles inn i fem forskjellige økologiske regioner:
Nord-Negev
Nord-Negev, eller middelhavssonen, har årsnedbør på 300 mm og har ganske fruktbart jordsmonn.
Vest-Negev
Vest-Negev har årsnedbør på 250 mm, med lett og delvis sandholdig jordsmonn. Sanddyner kan bli opptil 30 meter høye her.
Det Sentrale Negev
Her finner man byen Beer Sheva. Det sentrale Negev har årsnedbør på 200 mm og ugjennomtrengelig jordsmonn, noe som medfører minimal gjennomtrenging av vann med derav følgende større jorderosjon og vannavrenning.
Geologi
I motsetning til den vanlige oppfatningen av ørken så er ikke Negev dekket med sand. Den er snarere sammensatt av brune, steinete, støvete fjell gjennomskåret av wadier (tørre elveleier som livner til etter regn) og dype kratere. Området var faktisk en gang bunnen av et forhistorisk hav, og skall fra havsnegler finnes ennå spredd ut over bakken her.
Klima
Hele Negevregionen er svært tørr, i og med sin beliggenhet øst for Sahara (i motsetning til Middelhavet som ligger vest for mesteparten av det øvrige Israel), og har ekstreme temperaturer på grunn av sin beliggenhet på 31 grader nord.
Arkeologi
Foruten naturens herligheter har Negev et stort antall arkeologiske steder, som anskueliggjør den rike historien til dette møtepunktet for handelstrafikk mellom Asia, Afrika og Europa.
Negev i dag
I dag er Negev hjemsted for rundt 379 000 jøder og cirka 175 000 beduiner. Regionens største by og administrative senter er Beer Sheva, som ligger nord i området (befolkningstall ca. 200 000). I sørenden av Negev ligger Akababukten og turistbyen Eilat. Blant andre byer er Dimona, Arad, Mitzpe Ramon. I tillegg finnes et antall mindre beduinbyer som Rahat og Tel Sheva. Det er også flere kibbutz-bosetninger, blant andre Revivim og Sde Boker. Den sistnevnte ble grunnlagt av Israels første statsminister David Ben-Gurion og ble hans hjem etter at han trakk seg tilbake fra politikken.
Beliggende i Negevørkenen er også Ben-Gurion-universitetet. Her finner man blant annet Jacob Blausteins institutt for ørkenforskning og Albert Katz' internasjonale skole for ørkenstudier, som begge ligger på Midreshet Ben-Gurion campus like ved Sde Boker.
Olav Rytter
Olav Rytter (født 29. januar 1903 i Ørsta, død 7. juni 1992) er mest kjent som medarbeider ved  den norske avdelingen av BBC under andre verdenskrig.
Familiebakgrunn og yrkeskarrière
Han var sønn av lyrikeren Henrik Rytter og svigersønn til Emil Stang d.y.
Olav Rytter var utdannet filolog fra Universitetet i Oslo. I 1936 ble han ansatt som redaktør i den nystartede nynorskavisen Norsk Tidend. Samme år ble han medlem av Norsk Kvinnesaksforening.
Andre verdenskrig
Ved krigsutbruddet 9. april 1940 arbeidet Rytter i nyhetsavdelingen i NRK. Han fulgte regjeringen til Hamar, Elverum og Nybergsund. Han kom seg over til London via Stockholm og var på plass i BBC med norske sendinger fra 18. april 1940. Rytter var ved BBC under hele krigen. Han deltok i frigjøringen av Finnmark i 1944 i operasjon Crofter, som sivilmilitær kaptein og tolk. Etter kapitulasjonen var han i daværende kronprins Olavs følge tilbake til Norge og var på plass i NRK med sin første reportasje av hjemturen den 14. mai 1945.
Rytter skrev boken Frå Nybergsund til Honnørbrygga i 1946. Boken inneholder enkelte reportasjer og intervjuer han gjorde som krigskorrespondent og progamsekretær ved BBC under krigen.
Etter krigen
I perioden 1948 til 1953 var han sjef for FN sitt informasjonskontor i Praha. Han har oversatt flere bøker fra slaviske språk. og fikk i 1975 Norsk kulturråds oversetterpris.
Utmerkelser
I fikk han 1975 Norsk kulturråds oversetterpris. Rytter ble før andre verdenskrig utnevnt til ridder av Den hvite løves orden og ble i 1947 forfremmet til offiser for sin innsats for Tsjekkoslovakia under verdenskrigen. Han var også innehaver av Deltagermedaljen, Haakon VIIs 70-årsmedalje, Kong Christian Xs frihetsmedalje og Medaljen for seier over Tyskland
Plymouth (Montserrat)
Plymouth var hovedstaden på den karibiske øya Montserrat, som er et britisk oversjøisk territorium.
Etter vulkanutbrudd fra Soufrière Hills som startet i 1995, ble byen ødelagt. Plymouth ble evakuert og halvdelen av øyas befolkning måtte søke tilflukt utenlands.
Seattle Mariners
Seattle Mariners er Seattles representant i Major League Baseball (MLB). De spiller hjemmekampene sine på T-Mobile Park.
Seattle Mariners har aldri vunnet MLB eller vært i World Series-finalen per 2006, men de har vunnet sin divisjon, American League West, 3 ganger. Første gang var i 1995 med stjerner som Ken Griffey Jr. og Randy Johnson på laget.
Knut Andersen (1908)
Knut Andersen (født 16. januar 1908, død 22. september 1981) var en norsk fotballspiller som blant annet spilte for Frigg.
Han spilte én landskamp for Norge i 1930.
Friidrett under Sommer-OL 1912 – 400 meter menn
400 meter for menn var en av løpøvelsene i friidrett under Sommer-OL 1912 i Stockholm. Det var femte gangen distansen var med på det olympiske programmet. Det var 49 deltakere fra seksten nasjoner som deltok i konkurransen som ble avviklet 12. og 13. juli 1912.
Rekorder
Gjeldende rekorder før lekene i 1912:
(*) uofficiell 440 yards (= 403,44 m)
(**) banen var 536,45 meter i omkrets
Heat
Alle 15 innledende heat ble avviklet 12. juli 1912. De to beste fra hvert heat gikk videre til semifinalene.